

**РЕПУБЛИКА СРБИЈА**

**ОПШТИНА РАЧА**

**СКУПШТИНА ОПШТИНЕ**

**Комисија за спровођење поступка прибављања у јавну својину, отуђења непокретности из јавне својине и давања у закуп ствари у јавној својини општине Рача, прибављања и отуђења грађевинског земљишта**

**Број:46 -80/2024-I-04;**

**Датум: 06.06.2024.године**

На основу члана 34. ст. 1. Закона о јавној својини ("Службени гласник РС", број 72/11, 88/13, 105/14, 104/2016-други закон, 108/2016 и 113/2017, 95/2018 и 153/2020), члана 6. и 7. Уредбе о условима прибављања и отуђења непокретности непосредном погодбом и давања у закуп ствари у јавној свјини, односно прибављања и уступања искоришћавања других имовинских права као и поступцима јавног надметања и прикупљања писмених понуда („Службени гласник РС“, број 16/2018 и 79/23), члана 22. Одлуке о прибављању, располагању, управљању и коришћењу ствари у јавној својини општине Рача (''Службени гласник општине Рача'', број: 3/2021), чл. 3. Одлуке о утврђивању цене закупа за непокретности у јавној својини општине Рача (''Службени гласник општине Рача'', број: 15/2023) и на основу Одлуке Општинског Већа о давању сагласности за покретање поступка давања у закуп дела кп.бр. 477/2 Мирашевац број 46-77/24- II-01 од дана 28.05.2024. године, Комисија за спровођење поступка прибављања у јавну својину, отуђења непокретности из јавне својине и давања у закуп ствари у јавној својини општине Рача и прибављања и отуђења грађевинског земљишта дана 06.06.2024. оглашава

**ОГЛАС**

**ЗА ДАВАЊЕ У ЗАКУП НЕПОКРЕТНОСТИ У ЈАВНОЈ СВОЈИНИ ОПШТИНЕ РАЧА ПРИКУПЉАЊЕМ ПИСМЕНИХ ПОНУДА**

1. **Општина Рача** оглашава давање у закуп непокретности у јавној својини општине Рача путем поступка прикупљања писмених понуда и то:
* пословне просторије у оквиру зграде културе на катастарској парцели број 477/2 КО Мирашевац, уписане у лист непокретности бр.862 КО Мирашевац у површини од 64 м2 у јавној својини општине Рача, са уделом 1/1.
1. **Услови закупа**: пословни простор који је предмет закупа из става 1. овог Огласа даје се у закуп на временски период од 1 године и то за обављање трговинске делатности.

Предмет закупа се не може давати у подзакуп.

1. Почетна вредност закупнине за предметну непокретност износи **1.920,00** динара на месечном нивоу.
2. Право учешћа по овом огласу имају правна лица и предузетници који доставе благовремене и потпуне пријаве, уз пријаву доставе оригинал доказа о уплати депозита, уз који достављају и број рачуна на који ће се вратити депозит.

**Депозит** се уплаћује на рачун број **840-742152843-59 по моделу 97, са позивом на број 34-086. у износу од 10% од почетне вредности закупнине, односно 192,00 динара.**

Закупнина се плаћа најкасније до 5-ог у месецу за претходни месец.

1. Учесници који нису успели у поступку прикупљања писмених понуда, а имали су уредну документацију имају право на повраћај депозита у року од осам дана од дана отварања писмених понуда. ( **напомена**: обавезно у пријави унети број рачуна на који се врши повраћај депозита).

Пријава односно понуда на оглас која се доставља **обавезно садржи:**

 **- за предузетнике:** име и презимепредузетника, адресу, број и фотокопију личне карте, јединствени матични грађана, назив радње и матични број, број телефона, копија решења о упису у регистар привредних субјеката;

 **- за правна лица**: назив, седиште, контакт телефон, копија решења о упису правног лица у регистар привредних субјеката, као и пуномоћје лица које заступа подносиоца пријаве.

( напомена: пуномоћје за заступање мора бити оверено од стране јавног бележника).

**У пријави и на самој коверти обавезно назначити катастарска парцела односно објекат на који се односи пријава.**

Последњи дан за подношење пријавa је 14.06.2024. године. Пријаве се могу поднети преко писарнице ОУ Рача или послати препорученом поштом на адресу: Општинска управа општине Рача, Карађорђева бр. 48, 34210 Рача – **за Комисију за спровођење поступка прибављања у јавну својину, отуђења непокретности из јавне својине и давања у закуп ствари у јавној својини општине Рача, прибављања и отуђења грађевинског земљишта.**

Образац пријаве заједно са овим огласом биће доступан заинтересованим лицима на званичном сајту општине Рача.

Пријаве се подносе у затвореној коверти са назнаком **„Пријава на оглас за давање у закуп непокретности у јавној својини општине Рача- НЕ ОТВАРАТИ“ са назнаком за коју непокретност се конкурише.** Контакт особа за сва обавештења је Славица Костић бр.тел. 061/136-88-66, е-маил slavica.kostic@raca.rs.

1. Подносиоци неблаговремене или непотпуне пријаве, односно понуде неће бити учесници поступка, њихове пријаве биће одбачене.
2. Поступак ће се спровести ако је пристигла најмање једна благовремена и потпуна пријава и ако је понуђач у пријави истакао већу цену од процењене.Уколико понуђач истакне нижу од процењене, исти губи право на повраћај депозита, у складу са законом.
3. Критријум за избор најповољнијег понуђача је највиша понуђена закупнина.
4. Учесник који понуди највиши износ закупнине потписује изјаву о висини понуђене закупнине.
5. Уколико учесник који понуди највиши износ цене, не закључи уговор о закупу, губи право на повраћај депозита.
6. Након одабира најповољнијег понуђача и доношења Решења о давању у закуп, са одабраним понуђачем ће се закључити Уговор о закупу у року од 30 дана, од дана коначности Решења.
7. Трошкови овере уговора, као и сви дуги трошкови који могу произићи из овог правног посла падају на терет закупца.
8. Оглас ће бити објављен на сајту општине Рача и огласној табли Општинске управе .

**Комисија за спровођење поступка прибављања у јавну својину,**

**отуђења непокретности из јавне својине и авања у закуп ствари у јавној својини општине Рача**

**прибављања и отуђења грађевинског земљишта**

 **ПРЕДСЕДНИК КОМИСИЈЕ**

 Сузана Милошевић